text: Vinteren slutter lørdag
  29 januar 2014 kl. 06.25
  Vintervejret skifter lørdag tilbage i det gear, det var i hele december og første del af januar. Først skal vi dog have endnu et par dage med sne og kulde.
  - Den kolde vejrtype holder stand frem til på lørdag, hvor det formentlig lykkes svage fronter at trænge ind over landet fra vest med lidt mildere vejr til følge. Sådan siger DMIs erhvervs- og energimeteorolog Steen Hermansen i sin månedsprognose.
  De svage fronter er begyndelsen til enden for dominansen af det massive, russiske højtryk, der har pustet os koldt ned ad nakken de seneste par uger.
  - Efterhånden som lavtrykkene i løbet af næste uge tager en østligere bane frem mod Norskehavet og Mellemskandinavien, trænger mere aktive fronter sig på vestfra. Dermed slår mildningen helt igennem med plusgrader døgnet rundt, siger Steen Hermansen.
   - Se hele DMIs prognose for februar her
  